MOKUNA III 
Ia hele ana o ka Makaula mahope iho o ko laua halawai ana me 
kahi kanaka, hiki mua keia iluna o Kawela; nana aku la oia, e pio 
ana ke anuenue i kahi a ua wahi kanaka nei i olelo ai ia ia; alaila, 
hoomaopopo lea iho la ka Makaula o kana mea no e ukali nei. 
A hiki keia i Kaamola ka aina e pili pu la me Keawanui, kahi 
hoi a Laieikawai ma e kali nei i ka mea waa, ia manawa, ua poeleele 
loa iho Ja, ua hiki ole ia ia ke ike aku i ka mea ana i ike ai iluna o 
Kawela, aka, ua moe ka Makaula malaila ia po, me ka manao i 
kakahiaka e ike aii kana mea e imi nei. 
I kela po a ka Makaula e moe la i Kaamola, ain hoi, ua hiki ka 
olelo kauoha a Kapukaihaoa ia Laieikawai ma ka moeuhane, e like 
me ke kuhikuhi ia laua iloko o ko laua mau la ma Malelewaa. 
Ta wanaao ana ae, loaa ia laua ka waa e holo ai i Lanai, a kau 
laua malaila a holo aku la, a ma Maunalei ko laua wahi i noho ai 
i kekahi mau la. 
Ja Laieikawai ma i haalele ai ia Kalaeloa ia kakahiaka, ala ae 
la ka Makaula, e-ku ana ka punohu i ka moana, a me ka ua koko, 
aia nae, ua uhi paapuia ka moana i ka noe a me ke awa, mawaena 
0 Molokai, a me Lanai. 
Ekolu mau la o ka uhi paapu ana o keia noe i ka moana, a i ka 
eha o ko ka Makaula mau la ma Kaamola, i ke kakahiaka nui, ike 
aku la oia e ku ana ka onohi iluna pono o Maunalei; aka, ua nui 
loa ka minamina o ka Makaula no ke halawai ole me kana mea e 
imi nei, aole nae ola i pauaho a hooki i kona manaopaa. 
Ua aneane e hala na la he umi ia ia ma Molokai, ike hou aku la 
oia e ku ana ka punohu iluna o Haleakala; haalele keia ia Molokai, 
hiki mua oia iluna o Haleakala ma kela lua pele, aole nae oia i ike 
i kana mea e imi nei. 
IT ua Makaula nei nae i hiki ai malaila, ike aku la oia ia Hawaii, 
ua uhi paapuia ka aina i ka ohu, a me ka noe. A haalele keia ia 
wahi, hiki keia i Kauwiki, a malaila oia i kukulu ai i wahi heiau, 
kahi hoi e hoomana ai i kona Aku, ka mea hiki ke kuhikuhi i kana 
mea e imi nei. 
I ua Makaula nei e kaapuni ana ma na wahi a pau ana i kipa 
aku ai, ua kauoha mua aku ka Makaula, i na e loaa kana mea e imi 
nei, alaila, e huli aku ia ia ma kahi e loaa ai. 
A pau ke kapu heiau a ua Makaula nei ma Kauwiki, i na po o 
Kane, a me Lono paha, alaila, ike maopopoia aku la ke kalae ana 
o ka aina a puni o Hawaii,.a ua waiho pono mai na kuahiwi. 
365 
